CELEX: 32008R1143
Language: mt
Date: 2008-11-13
Title: Regolament tal-Kummissjoni (KE) Nru 1143/2008 tat- 13 ta' Novembru 2008 dwar il-klassifikazzjoni ta’ ċerta merkanzija fin-Nomenklatura Magħquda

19.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 308/13
            
         REGOLAMENT TAL-KUMMISSJONI (KE) Nru 1143/2008
   tat-13 ta' Novembru 2008
   dwar il-klassifikazzjoni ta’ ċerta merkanzija fin-Nomenklatura Magħquda
   IL-KUMMISSJONI TAL-KOMUNITAJIET EWROPEJ
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana (1), u b’mod partikolari l-Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, jeħtieġ li jiġu adottati miżuri li jikkonċernaw il-klassifikazzjoni tal-merkanzija msemmija fl-Anness għal dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija totalment jew parzjalment ibbażata fuqha jew li żżidilha kwalunkwe subdiviżjoni addizzjonali u li hija stabbilita minn dispożizzjonijiet Komunitarji speċifiċi, bil-ħsieb tal-applikazzjoni ta’ miżuri tariffarji u ta’ miżuri oħrajn li għandhom x’jaqsmu mal-kummerċ ta’ oġġetti.
            
         
               (3)
            
            
               Skont dawk ir-regoli ġenerali, il-merkanizja msemmija fil-kolonna 1 tat-tabella mfassla fl-Anness għandha tkun ikklassifikata taħt il-Kodiċi NM indikat fil-kolonna 2, għar-raġunijiet imsemmija fil-kolonna 3 ta’ dik it-tabella.
            
         
               (4)
            
            
               Huwa xieraq li jkun stipulat li informazzjoni fuq tariffa li torbot u li nħarġet mill-awtoritajiet tad-dwana tal-Istati Membri rigward il-klassifikazzjoni ta’ oġġetti fin-Nomenklatura Magħquda, iżda li mhijiex skont dan ir-Regolament, tista’, għal perjodu ta’ tliet xhur, tkompli tkun invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jistabbilixxi l-Kodiċi Doganali tal-Komunità (2).
            
         
               (5)
            
            
               Il-miżuri stipulati f’dan ir-Regolament huma skont l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT
   Artikolu 1
   Il-merkanzija deskritta fil-kolonna 1 tat-tabella li tidher fl-Anness għandha tkun ikklassifikata fin-Nomenklatura Magħquda taħt il-kodiċi tan-NM indikat fil-kolonna 2 ta’ dik it-tabella.
   Artikolu 2
   Informazzjoni tariffarja li torbot, maħruġa mill-awtoritajiet doganali tal-Istati Membri, li mhijiex skont dan ir-Regolament, tista’ tkompli tkun invokata għall-perjodu ta’ tliet xhur skont l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 13 ta’ Novembru 2008.
      
         
            Għall-Kummissjoni
         
         László KOVÁCS
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  ĠU L 302, 19.10.1992, p. 1.
   
      ANNESS
      
                  Deskrizzjoni tal-oġġetti
               
               
                  Klassifikazzjoni
                  (Kodiċi tan-NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Sett imtella’ għall-bejgħ bl-imnut li jikkonsisti minn:
                  
                              —
                           
                           
                              strument b’komponenti elettroniċi f’għamla ta’ sigarett;
                           
                        
                              —
                           
                           
                              żewġ kontenituri;
                           
                        
                              —
                           
                           
                              żewġ batteriji tal-litju li jistgħu jerġgħu jiġu ċċarġjati; kif ukoll
                           
                        
                              —
                           
                           
                              apparat li jiċċarġja l-batteriji
                           
                        L-istrument jikkonsisti minn qoxra tal-azzar li ma jsaddadx b’ċirkwit mikroelettroniku, sensorju ta’ sensibilità għolja, kompartiment għall-batteriji u kompartiment fejn jitpoġġa kontenitur.
                  Kull kontenitur huwa magħmul minn inalatur u ampolla. L-ampolla jkun fiha n-nikotina, kompożizzjoni ta’ riħa tas-sigaretti u addittivi tal-ikel ordinarji. Kemm l-inalatur kif ukoll l-ampolla jintremew wara li jintużaw.
                  Meta jiġi attivat bin-nifs ‘il ġewwa, iċ-ċirkwit elettriku jibda l-atomizzazzjoni tad-dilwent tan-nikotina u joħloq id-“duħħan” atomizzat li jiġbdu man-nifs min ipejjep.
               
               
                  8543 70 90 
               
               
                  Il-klassifikazzjoni hija ddeterminata mir-Regoli Ġenerali 1, 3 (b) u 6 għall-interpretazzjoni tan-Nomenklatura Magħquda, u l-kliem tal-kodiċi NM 8543 , 8543 70  u 8543 70 90 .
                  Il-komponent li jagħti lis-sett il-karattru essenzjali tiegħu huwa t-tagħmir elettroniku li jġiegħel li tibda l-atomizzazzjoni tad-dilwent tan-nikotina u joħloq id-“duħħan” atomizzat li jiġbdu man-nifs min ipejjep.
                  Il-klassifikazzjoni taħt l-intestatura 8424  hija eskluża minħabba li l-istrument mhuwiex apparat mekkaniku għall-projezzjoni, it-tferrix jew ir-raxx ta’ likwidi.
                  L-istrument elettroniku huwa kkunsidrat bħala tagħmir elettroniku, li għandu funzjoni individwali, li mhux speċifikata jew inkluża fil-Kapitolu 85.
                  Għalhekk, bis-saħħa tar-Regola Interpretattiva Ġenerali 3(b), is-sett għandu jkun ikklasifikat taħt l-intestatura 8543  (ara wkoll n-Noti ta’ Spjegazzjoni tas-Sistema Armonizzata għall-intestatura 8543 , t-tielet paragrafu).